Държавен вестник, бр. 104, 2011 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  104
6. сертификат за съответствие на ППС с 
техническите норми и изисквания за безопас­
ност и сигурност, издаден от производителя 
или негов упълномощен представител в Репу­
блика България – представя се за издаване и 
заверка на сертификат по чл. 34, ал. 1;
7. предишен сертификат по чл. 34, ал. 1, 
ако има такъв – представя се за издаване на 
нов сертификат.
(2) При периодичните прегледи и провер­
ки по ADR освен документите по ал. 1 се 
представят и:
1. за пътното превозно средство:
а) документация за съответствие на ППС 
с изискванията на част 9 на ADR;
б) удостоверение за одобрение на ППС, 
превозващи определени опасни товари – пред­
ставя се, когато не е издадено от Изпълнителна 
агенция „Автомобилна администрация“, а от 
друг компетентен орган по ADR;
в) декларация от производителя на ППС 
за действието на износоустойчивата спирачна 
система, когато такава се изисква;
2. за цистерните:
а) регистров документ на цистерната съ­
гласно т. 1.2.1 на ADR;
б) сертификат за извършен периодичен 
преглед на транспортируемото оборудване под 
налягане, използвани за превоз на газове от 
клас 2 по ADR и на вещества с ООН № 1051, 
1052 и 1790 от ADR.
Чл. 31. (1) Периодичните прегледи на ППС 
обхващат комплектността и изправността на 
агрегатите, уредбите и механизмите, които 
имат връзка с безопасността на движението, 
отделянето на отработилите газове и изправ­
ността на шумозаглушителните им устройства 
и се извършват при спазване на методиката 
по приложение № 5.
(2) Периодичните прегледи на ППС и пре­
гледите и проверките по ADR се извършват 
без разглобяване.
(3) Проверките на елементите от експло­
атационното оборудване на пътните превозни 
средства, превозващи определени опасни то­
вари, се извършват без разглобяване, освен 
в случаите, предвидени в ADR. 
(4) Пътните превозни средства се пред­
ставят на периодичен преглед за проверка 
на техническата изправност измити (външно, 
двигател и основни агрегати).
Чл. 32. (1) Периодичните прегледи на ав­
тобусите и леките таксиметрови автомобили 
включват елементите по чл. 31, ал. 1, както 
и допълнителни проверки на оборудването за 
установяване на годността им да превозват 
пътници. 
(2) Периодичните прегледи на автобусите 
за превоз на пътници и/или на деца и уче­
ници и на леките таксиметрови автомобили 
включват елементите от част II, раздел I на 
методиката по чл. 31, ал. 1, както и допълни­
телни елементи, свързани с предназначението 
на превозните средства, определени в част 
II, раздел II на методиката по чл. 31, ал. 1.
Чл. 33. (1) Прегледите и проверките по ADR 
включват елементите по чл. 31, ал. 1, както и 
допълнителните елементи, посочени в части 
4, 6 и 9 от Приложение Б на ADR и изисква­
нията на приложение IV от Директива 94/63/
ЕО на Европейския парламент и на съвета от 
20 декември 1994 г. относно ограничаването 
на емисиите на летливи органични съедине­
ния, изпускани при съхранението и превоза 
на бензини от терминали до бензиностанции, 
така както е последно изменена с Регламент № 
1137/2008/ЕО на Европейския парламент и на 
Съвета от 22 октомври 2008 г. за адаптиране 
към Решение 1999/468/ЕО на Съвета на ня­
кои актове, за които се прилага процедурата, 
предвидена в член 251 от Договора, във връзка 
с процедурата по регулиране с контрол (OB L 
365, 31 декември 1994 г.).
(2) В информационната система за всеки 
контролно-технически пункт се води регистър 
на удостоверенията за одобрение на ППС, 
превозващи определени опасни товари, на 
които е продължена валидността.
Чл. 34. (1) Прегледът за проверка на техни­
ческата изправност на превозните средства и 
издаване и заверка на сертификат (приложение 
№ 6) включва елементите по чл. 31, ал. 1, както 
и преглед за съответствие с допълнителни изис­
квания към превозните средства, определени в 
част II, раздел II от методиката по чл. 31, ал. 1. 
(2) Сертификатите по ал. 1 се издават и 
заверяват от:
1. изпълнителния директор на Изпълнител­
на агенция „Автомобилна администрация“:
а) когато за същото ППС не е издаван 
сертификат;
б) при необходимост от корекция на данни 
в информационната система по чл. 11, ал. 3, 
т. 2, записани в сертификата за съответствие 
на ППС с техническите норми и изисквания 
за безопасност и сигурност;
в) при промяна на регистрационния номер 
на ППС;
г) когато срокът на валидност на предишния 
сертификат по ал. 1 е изтекъл преди повече 
от 30 дни;
2. лицата по чл. 16 – когато за същото 
ППС е издаван сертификат и не са налице 
основанията по т. 1, букви „б“, „в“ и „г“.
(3) За издаване и заверка на сертификат 
от изпълнителния директор на Изпълнителна 
агенция „Автомобилна администрация“ се 
представят:
1. заявление за издаване или заверка на 
сертификат по ал. 1; 
2. оригинал и копие на сертификата за 
съответствие на ППС с техническите норми 
и изисквания за безопасност и сигурност, 
издаден от производителя или негов упълно­
мощен представител в България;